  Майя Бывальцева 2-тӥ гудырикошконэ 18 часын Ижкарысь Кызьпу арамаын «Виль» шулдыръяськон ортчоз. Таяз радэ праздникын ӝук уз луы. Ивортодэтъя «Удмуртия» агентстволы со сярысь ивортӥзы Удмуртилэн шоркарысьтыз Индустри ёрослэн администрациысьтыз лулчеберетъя, физкультурая но егитъёсын ужан политикая ёзэтын. Выль емышъёслы сӥзем удмурт йылол праздникез туэ Алнаш бӧляк но «Удмуртиысь фермер» кооператив Индустри ёрослэн администрациез юрттэмен радъяло. Котькуд ар шулдыръяськонэ Ижкарын улӥсьёс, озьы ик бускель каръёсысь но ёросъёсысь куноос вуо. Соос выль емышъёссэс ваё, экто-кырӟало. Радъясьёс ужрадэ 1 сюрс пала адями вуоз шуыса чаклало. Тодэ вайытом, выль емышлы сӥзем элькун праздник Можгаын 4-тӥ гудырикошконэ радъяськоз. Со нуналэ ик «Выль ӝук» шулдыръяськон Киров улосвылысь Гордо (Светозарево) гуртын ортчоз, радъясьёс ог 2 сюрс пала куно возьмало. Тегъёс: Ижкар Удмуртия удмуртъёс праздникъёс йылолъёс  